text: Khatsmugler varetægtsfængslet
  09 maj 2012 kl. 13.32
  Den 49-årige hollandske kvinde, der i går aftes blev anholdt ved Vejen med to tons khat i bilen, er nu varetægtsfængslet.
  Kvinden blev i dag fremstillet i grundlovsforhør og er foreløbig blevet varetægtsfængslet i fire uger. Den 49-årige kvinde har kæret kendelsen. Det oplyser Helle Lundberg, Syd- og Sønderjyllands Politi til TV SYD.
  De to tons khat, hun havde smuglet ind i landet, blev i formiddags brændt af ved forbrændingsanlægget L90 i Esbjerg.
  